TEAM บวก 4% รับผลงาน 9 เดือนพลิกกำไร 157.37 ลบ. ลุ้นปีนี้เทิร์นอะราวด์!
TEAM บวก 4% รับผลงาน 9 เดือนพลิกกำไร 157.37 ลบ. ลุ้นปีนี้เทิร์นอะราวด์! โดย ณ เวลา 11:03 น. อยู่ที่ระดับ 4.90 บาท บวก 0.18 บาท
TEAM บวก 4% รับผลงาน 9 เดือนพลิกกำไร 157.37 ลบ. ลุ้นปีนี้เทิร์นอะราวด์! โดย ณ เวลา 11:03 น. อยู่ที่ระดับ 4.90 บาท บวก 0.18 บาท
18 พ.ย. 2564

ผู้สื่อข่าวรายงานว่า ราคาหุ้นวันนี้ (18 พ.ย.64) บริษัท ทีมพรีซิชั่น จำกัด (มหาชน) หรือ TEAM ณ เวลา 11:03 น. อยู่ที่ระดับ 4.90 บาท บวก 0.18 บาท หรือ 3.81% สูงสุดที่ระดับ 4.94 บาท ต่ำสุดที่ระดับ 4.70 บาท ด้วยมูลค่าการซื้อขาย 54.70 ล้านบาท

โดยผลการดำเนินงานงวดไตรมาส 3/64 มีกำไรสุทธิ 64.83 ล้านบาท กำไรสุทธิต่อหุ้น 0.102 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 16.22 ล้านบาท กำไรสุทธิต่อหุ้น 0.025 บาท เนื่องจากมีรายได้จากการขายรวม 600 ล้านบาท เพิ่มขึ้นจากไตรมาสเดียวกันของปีก่อน 184 ล้านบาท คิดเป็น 44% โดยมีคำสั่งซื้อเพิ่มขึ้นจากกลุ่มลูกค้าทั้งสหรัฐ, เอเชีย และยุโรป อัตรากำไรขั้นต้นเท่ากับ 16% ของยอดขาย เทียบกับไตรมาสเดียวกันของปีก่อนที่ 10% เนื่องจากรายได้ที่เพิ่มขึ้นเกินกว่าต้นทุนคงที่
อย่างไรก็ดีผลกำไรสุทธิในไตรมาส 3/64 ที่ 64.8 ล้านบาท คิดเป็น 11% ของรายได้รวม เทียบกับกำไรสุทธิ 16 ล้านบาท ซึ่งคิดเป็น 3.9% ของรายได้รวมในไตรมาสเดียวกันของปีก่อน
ขณะที่งวด 9 เดือนปี 2564 พลิกมีกำไร 157.37 ล้านบาท เทียบช่วงเดียวกันของปีก่อนขาดทุนสุทธิ 66.19 ล้านบาท ลุ้นทั้งปี 2564 มีกำไรจากปีก่อนขาดทุนสุทธิ 16.18 ล้านบาท
 